SITHAI โชว์งบ Q1 กำไรแตะ 70 ลบ. โต 11% รับรู้ยอดขายผลิตภัณฑ์พุ่ง     
SITHAI เปิดงบไตรมาส 1 กำไรแตะ 70 ลบ. โต 11% จากงวดเดียวปีก่อน 63 ลบ. รับรู้รายได้จากผลิตภัณฑ์งานอุตสาหกรรม และเครื่องใช้ในครัวเรือนปรับตัวเพิ่มขึ้น
SITHAI เปิดงบไตรมาส 1 กำไรแตะ 70 ลบ. โต 11% จากงวดเดียวปีก่อน 63 ลบ. รับรู้รายได้จากผลิตภัณฑ์งานอุตสาหกรรม และเครื่องใช้ในครัวเรือนปรับตัวเพิ่มขึ้น
10 พ.ค. 2565

บริษัท ศรีไทยซุปเปอร์แวร์ จำกัด (มหาชน)  หรือ SITHAI  รายงานผลการดำเนินงานงวดไตรมาส 1  สิ้นสุด ณ วันที่ 31 มีนาคม 2565 มีดังนี้

บริษัทฯมีผลประกอบการไตรมาส 1 ปี 2565 ปรับตัวเพิ่มขึ้น โดยรายได้รวม 2,134 ล้านบาท เพิ่มขึ้น 15% เมื่อเทียบกับงวดเดียวกันของปีก่อน 1,855 ล้านบาท
ขณะที่มีกำไรสุทธิในไตรมาส 1 ปี 2565 อยู่ที่ 70 ล้านบาท เพิ่มขึ้น 11.10% เมื่อเทียบกับช่วงเดียวกันของปีก่อนมีกำไรสุทธิ 63 ล้านบาท ซึ่งมาจากกลุ่มผลิตภัณฑ์เพื่องานอุตสาหกรรมเป็นหลัก โดยเฉพาะของกิจการในต่างประเทศที่ผลประกอบการปรับตัวดีขึ้นมาก อีกทั้งรายได้กลุ่มผลิตภัณฑ์เครื่องใช้ในครัวเรือนของกิจการในต่างประเทศก็เพิ่มขึ้น อันเป็นผลมาจากเศรษฐกิจประเทศเวียดนามและอินเดียที่ฟื้นตัว